Masina ohutuse seadus (lühend - MOS)
§ 3 Teiste seaduste kohaldamine
§ 5 Masina ja osaliselt komplekteeritud masina turule laskmine
§ 6 Plahvatusohutsooni seadme, kaitsesüsteemi, tarviku ja komponendi turule laskmine
§ 7 Välitingimustes kasutatava seadme turule laskmine
§ 8 Vastavushindamine
§ 9 Nõuetele mittevastava masina, osaliselt komplekteeritud masina, plahvatusohutsooni seadme, kaitsesüsteemi, tarviku ja välitingimustes kasutatava seadme esitlemine
3 MASINA, PLAHVATUSOHUTSOONI SEADME, KAITSESÜSTEEMI, TARVIKU JA VÄLITINGIMUSTES KASUTATAVA SEADME KASUTUSELE VÕTMINE NING KASUTAMINE
§ 11 Nõuded masina, plahvatusohutsooni seadme, kaitsesüsteemi, tarviku ja välitingimustes kasutatava seadme kasutusele võtmisele ning kasutamisele
§ 12 Masina ja plahvatusohutsooni seadme omaniku kohustused
§ 13 Masina kasutamise järelevaataja
§ 14 Masina käitaja
4 MASINA PAIGALDAMINE, ÜMBEREHITAMINE JA REMONT
§ 15 Masina paigaldamine
§ 16 Masina ümberehitamine ja remont
§ 17 Masinatööd
§ 18 Masinatöid juhtiv isik
5 MASINA TEHNILINE KONTROLL
§ 19 Masina tehniline kontroll
§ 20 Masina tehnilise kontrolli kohta andmete esitamine
§ 21 Tehnilise kontrolli teostaja
6 PERSONALI SERTIFITSEERIMINE
§ 22 Personali sertifitseerimine
§ 23 Personali sertifitseerimisasutus
§ 24 Välisriigis omandatud pädevuse tunnustamine
7 ETTEVÕTJA REGISTREERIMINE JA VASTUTUSKINDLUSTUS
§ 26 Registreerimismenetlus ja registriandmed
§ 27 Registreerimisest keeldumine
§ 28 Registreeringu kustutamine
§ 29 Vastutuskindlustus
§ 30 Riikliku järelevalve teostaja
§ 31 Ameti pädevus
§ 32 Riiklikku järelevalvet teostava ametiisiku õigused ja kohustused
§ 34 Ettekirjutus ja otsus
§ 35 Ettekirjutuse ja toimingu vaidlustamine
§ 37 Masina, plahvatusohutsooni seadme, kaitsesüsteemi ja tarviku kasutusele võtmise ning kasutamise nõuete rikkumine
§ 38 Masina ja plahvatusohutsooni seadme omaniku ning masina kasutamise järelevaataja kohustuste täitmata jätmine
§ 39 Registreeritava masina masinatööde tegemise nõuete rikkumine
§ 40 Masinatöid juhtiva isiku kohustuste täitmata jätmine
§ 41 Tehnilise kontrolli nõuete ja personali sertifitseerimise nõuete rikkumine
§ 42 Menetlus
§ 43 Enne käesoleva seaduse jõustumist turule lastud ja kasutusele võetud masin, välitingimustes kasutatav seade, plahvatusohutsooni seade, kaitsesüsteem, tarvik ja komponent
§ 44 Üleminekusätted
Masina ohutuse seadus1
RT I 2009, 3, 13
10.12.2009 RT I 2009, 63, 408 29.12.2009, osaliselt 01.10.2010
Käesolev seadus sätestab inimese tervise, ohutuse ja vara ning keskkonna kaitsmise eesmärgil nõuded:
1) masinale ja osaliselt komplekteeritud masinale, nende turule laskmisele, kasutusele võtmisele ja kasutamisele ning masina paigaldus-, remondi- ja ümberehitustöödele;
2) masina vastavushindamisele ja tehnilisele kontrollile;
3) teavitatud asutusele, masina paigaldus-, remondi- või ümberehitustööde tegijale, personali sertifitseerimisasutusele ning tehnilise kontrolli teostajale;
4) masina kasutamise järelevaatajale, masina käitajale, masina paigaldus-, remondi- või ümberehitustöid juhtivale isikule ning nende sertifitseerimisele;
5) potentsiaalselt plahvatusohtlikus keskkonnas kasutatavale seadmele, kaitsesüsteemile, komponendile ja tarvikule, nende turule laskmisele ja kasutusele võtmisele ning kasutamisele, vastavushindamisele ning potentsiaalselt plahvatusohtliku keskkonna tsoonide määramisele;
6) välitingimustes kasutatava seadme tekitatavale mürale, mürataseme mõõtmisele, selle seadme turule laskmisele, kasutusele võtmisele ja märgistamisele ning vastavushindamisele;
7) käesoleva seaduse alusel registreerimisele kuuluva masina omanikule ja valdajale.
1) masinatele, masinate vahetatavatele seadmetele, ohutusseadistele, tõstmise abiseadistele, kettidele, trossidele ja lintidele, eemaldatavatele jõuülekandemehhanismidele (edaspidi masin) ning osaliselt komplekteeritud masinatele, mille täpne loetelu ning välistused sellest on avaldatud Euroopa Parlamendi ja nõukogu direktiivis 2006/42/EÜ, mis käsitleb masinaid ja millega muudetakse direktiivi 95/16/EÜ (ELT L 157, 09.06.2006, lk 24–86);
2) välitingimustes kasutatavatele seadmetele, mille täpne loetelu ning välistused sellest on avaldatud Euroopa Parlamendi ja nõukogu direktiivis 2000/14/EÜ välitingimustes kasutatavate seadmete müra kohta käivate liikmesriikide seaduste ühtlustamise kohta (EÜT L 162, 03.07.2000, lk 1–78);
3) plahvatusohtlikus keskkonnas kasutatavatele seadmetele, kaitsesüsteemidele, komponentidele ja tarvikutele, mille täpne loetelu ning välistused sellest on avaldatud Euroopa Parlamendi ja nõukogu direktiivis 94/9/EÜ plahvatusohtlikus keskkonnas kasutatavaid seadmeid ja kaitsesüsteeme käsitlevate liikmesriikide õigusaktide ühtlustamise kohta (EÜT L 100, 19.04.1994, lk 1–29).
(2) Käesolevat seadust kohaldatakse ka käesoleva paragrahvi lõikes 1 nimetatud õigusaktide kohaldamisalast välja jäävatele masinatele, kui selliste masinate ohutuse tagamist ei reguleeri muu seadus või Eesti Vabariigile kohustuslik rahvusvaheline leping ning kui sellise masina ohutu kasutamise tagamiseks on käesolevas seaduses sätestatud ohutusnõuded, nõuded vastavushindamisele, hooldamisele või tehnilisele kontrollile.
§ 3. Teiste seaduste kohaldamine
(1) Kui masinaga seotud ohtude vältimine on täpsemalt reguleeritud teises õigusaktis, siis selliste ohtude suhtes käesolevat seadust ei kohaldata.
(2) Käesolevas seaduses ettenähtud haldusmenetlusele kohaldatakse haldusmenetluse seadust käesolevast seadusest tulenevate erisustega.
(3) Masina, välitingimustes kasutatava seadme, ohutusseadise, potentsiaalselt plahvatusohtlikus keskkonnas kasutatava seadme, kaitsesüsteemi, komponendi ja tarviku tootja, importija ja levitaja kohustustele, tehnilise kontrolli teostaja ja personali sertifitseerimisasutuse akrediteerijale ning turujärelevalvele kohaldatakse toote nõuetele vastavuse seadust käesolevast seadusest tulenevate erisustega. Käesolevast seadusest tulenevale vastavushindamisele kohaldatakse samuti toote nõuetele vastavuse seadust, arvestades käesolevast seadusest tulenevaid erisusi.
(1) Masin on:
1) koost omavahel ühendatud osadest või komponentidest, millest vähemalt üks on liikuv, ning mis on varustatud või ette nähtud varustamiseks muu kui otseselt inim- või loomjõul töötava ajamisüsteemiga ja mis on ühendatud kindlaks tegevuseks;
2) punktis 1 nimetatud koost, millel puuduvad ainult komponendid selle ühendamiseks kasutuskohas või energia- ja liikumisallikaga;
3) punktides 1 ja 2 nimetatud koost, mis on paigalduseks valmis ja võimeline toimima alles siis, kui ta on paigaldatud transpordivahendile, hoonesse või rajatisse;
4) koost punktides 1–3 nimetatud masinatest või käesoleva paragrahvi lõikes 3 nimetatud osaliselt komplekteeritud masinatest, mis ühtse tulemuse saavutamiseks on paigaldatud ja juhitav selliselt, et toimib tervikuna või
5) koost omavahel ühendatud osadest või komponentidest, millest vähemalt üks on liikuv, ja mis on omavahel ühendatud lasti tõstmiseks ning mille ainus jõuallikas on otseselt rakendatav inimjõud.
(2) Ohutusseadis on seadis:
1) mis täidab ohutusfunktsiooni;
2) mis lastakse turule iseseisvalt;
3) mille tõrge või talitlushäire ohustab inimest ja
4) mis ei ole masina töötamiseks vajalik või mille võib masina töötamiseks asendada tavalise komponendiga.
(3) Osaliselt komplekteeritud masin on koost, mis ei suuda iseseisvalt sooritada konkreetseid tööoperatsioone. Osaliselt komplekteeritud masin on ette nähtud ainult teise masina või osaliselt komplekteeritud masina või seadme sisse või külge panemiseks, moodustades niiviisi masina, millele kohaldatakse käesolevat seadust. Osaliselt komplekteeritud masinana käsitatakse ka ajamisüsteemi.
(4) Masina või osaliselt komplekteeritud masina tootja on iga isik, kes kavandab või valmistab käesoleva seaduse kohaldamisalasse kuuluva masina või osaliselt komplekteeritud masina eesmärgiga lasta see turule oma nime või kaubamärgi all või isiklikuks kasutamiseks ning kes vastutab selle vastavuse eest käesolevast seadusest tulenevatele nõuetele. Kui eespool nimetatud tootja puudub, käsitatakse tootjana igat isikut, kes laseb turule või võtab kasutusele käesoleva seaduse kohaldamisalasse kuuluva masina või osaliselt komplekteeritud masina.
(5) Plahvatusohtlik keskkond on põlevaine ja atmosfääritingimustele vastava õhu segu gaasi, auru, udu või tolmuna, milles põlemine levib süttimise järel kogu põlemata segule.
(6) Potentsiaalselt plahvatusohtlik keskkond (edaspidi plahvatusohutsoon) on keskkond, mis võib muutuda plahvatusohtlikuks kohapealsete olude ja kasutustingimuste tõttu.
(7) Plahvatusohutsooni seade on masin, aparaat, kohtkindel või teisaldatav seade või selle juhtimiskomponent või detail ja avastamis- või summutamissüsteem, mis eraldi või koos on ette nähtud aine töötlemiseks või energia tekitamiseks, ülekandmiseks, hoidmiseks, mõõtmiseks, juhtimiseks või muundamiseks ning mis võib tekitada plahvatuse omaenda potentsiaalsest süüteallikast põhjustatuna.
(8) Kaitsesüsteem on seade, mis on mõeldud algplahvatuse viivitamatuks peatamiseks või plahvatuse mõju piiramiseks ja mis lastakse turule eraldi, kasutamiseks autonoomse süsteemina, ning mis ei ole komponent.
(9) Komponent on mis tahes oluline osa plahvatusohutsooni seadme või kaitsesüsteemi ohutu töö tagamiseks ja sellel puudub iseseisev funktsioon.
(10) Tarvik on ohutus-, kontroll- või reguleerimisseade, mis on ette nähtud kasutamiseks väljaspool plahvatusohutsooni, kuid on plahvatusohu vältimise seisukohalt vajalik plahvatusohutsooni seadme või kaitsesüsteemi ohutu töötamise tagamiseks.
(11) Plahvatusohutsooni seadme, kaitsesüsteemi ja tarviku ettenähtud otstarbel kasutamine on nende kasutamine vastavalt plahvatusohutsooni seadme seadmerühmale ja kategooriale ning vastavalt nende ohutuks toimimiseks tootja poolt antud teabele.
(12) Välitingimustes kasutatav seade on:
1) masin, mis on kas iseliikuv või mida saab teisaldada ja mis sõltumata liikumapanevast osast on vastavalt oma tüübile ette nähtud kasutamiseks välitingimustes ja mis mõjutab keskkonna mürakoormust. Seadme kasutamist ümbruses, mis müra ülekandumist üldse või oluliselt ei mõjuta, näiteks telgis, vihma eest kaitsva katuse all või hoone karkassis, käsitatakse kui kasutamist välitingimustes;
2) tööstuses või keskkonnas kasutatav jõuseadmeta seade, mis vastavalt oma tüübile on ette nähtud kasutamiseks välitingimustes ja mis mõjutab keskkonna mürakoormust.
(13) Garanteeritud helivõimsuse tase on välitingimustes kasutatavale seadmele lubatud müratase, mis on kindlaks määratud õigusaktis sätestatud korras ja mis sisaldab tootmiserinevustest ja mõõtmisest tingitud kõikumist, ning mille kohta tootja või tema volitatud esindaja kinnitab, et vastavalt kasutatud ja tehnilistes dokumentides nimetatud mõõtevahenditele seda taset ei ületata.
(14) Registreeritav masin on käesoleva seaduse § 20 lõike 3 alusel kehtestatud loetelus nimetatud masin, mille kasutamine kätkeb endas kõrgendatud ohtu ning mille kasutamisele, paigaldamisele, remontimisele ja ümberehitamisele on sellest lähtuvalt põhjendatud rangemate nõuete kohaldamine.
(15) [Kehtetu - RT I 2010, 31, 158 - jõust. 01.10.2010]
§ 5. Masina ja osaliselt komplekteeritud masina turule laskmine
1) see nõuetekohase paigaldamise ja hooldamise ning ettenähtud otstarbel ja mõistlikult ettenähtavatel tingimustel kasutamise korral ei ohusta inimese tervist, ohutust ega vara või keskkonda;
2) see vastab käesoleva seaduse ja selle alusel kehtestatud õigusaktide asjakohastele nõuetele;
4) sellega on kaasas vastavusdeklaratsioon ja juhendid;
5) see on ettenähtud juhtudel varustatud vastavusmärgiga;
(2) Osaliselt komplekteeritud masina võib turule lasta, kui:
1) see vastab käesoleva seaduse ja selle alusel kehtestatud õigusaktide asjakohastele nõuetele;
2) sellele on koostatud asjakohane tehniline dokumentatsioon;
3) sellega on kaasas koostamisjuhend ja ühendamisdeklaratsioon.
(3) Koostamisjuhend ja ühendamisdeklaratsioon peavad olema osaliselt komplekteeritud masinaga kaasas kuni selle ühendamiseni teise masinaga, osaliselt komplekteeritud masinaga või muu seadmega, mille tulemusel valmib lõplik masin, misjärel saab neist masina tehnilise toimiku osa.
(4) Nõuded masinale ja osaliselt komplekteeritud masinale, ohutusseadisele ja masinaga kaasnevale teabele kehtestab majandus- ja kommunikatsiooniminister.
§ 6. Plahvatusohutsooni seadme, kaitsesüsteemi, tarviku ja komponendi turule laskmine
1) see nõuetekohase paigaldamise, hooldamise ja ettenähtud otstarbel kasutamise korral ei ohusta inimese tervist, ohutust või vara;
(2) Komponendi, mis on ette nähtud plahvatusohutsooni seadme või kaitsesüsteemiga ühendamiseks, võib lasta turule, kui:
1) see vastab käesolevast seadusest tulenevatele nõuetele ning on varustatud piisava teabega põhiparameetrite kohta ja selle kohta, kuidas seda komponenti ühendada plahvatusohutsooni seadme või kaitsesüsteemiga selliselt, et oleks tagatud valmis seadme või kaitsesüsteemi nõuetele vastavus;
2) selle nõuetele vastavus on käesolevas seaduses ja selle alusel kehtestatud õigusaktides sätestatud korras tõendatud.
(3) Põhjendatud taotluse korral võib Tehnilise Järelevalve Ameti peadirektor või tema volitatud ametiisik anda plahvatusohutsooni seadme, kaitsesüsteemi ja tarviku Eestis turule laskmiseks ja kasutusele võtmiseks loa ka olukorras, kus käesoleva paragrahvi lõike 1 punktides 3–5 sätestatud nõuded on täitmata, kui turule laskmine ja kasutusele võtmine toimub suurema võimaliku ohu ärahoidmise huvides.
(4) Nõuded plahvatusohutsooni seadmele, kaitsesüsteemile, komponendile ja tarvikule ning nendega kaasnevale teabele, samuti plahvatusohutsooni seadmete liigituse seadmerühmadesse ja kategooriatesse kehtestab majandus- ja kommunikatsiooniminister.
§ 7. Välitingimustes kasutatava seadme turule laskmine
(1) Välitingimustes kasutatava seadme võib turule lasta, kui:
1) see nõuetekohase paigaldamise, hooldamise ja ettenähtud otstarbel kasutamise korral ei ohusta inimese tervist, ohutust või vara liiga kõrge müratasemega ning vastab käesoleva seaduse ja selle alusel kehtestatud õigusaktide nõuetele;
2) selle nõuetele vastavus on käesolevas seaduses ja selle alusel kehtestatud õigusaktides sätestatud korras tõendatud;
5) see on märgistatud garanteeritud helivõimsuse taseme tähisega.
(2) Käesolevast paragrahvist tulenevate nõuete täitmise peab tagama välitingimustes kasutatava seadme tootja või tema volitatud esindaja. Kui välitingimustes kasutatava seadme tootja ei asu Euroopa Majanduspiirkonna lepingu osalisriigis ning tal ei ole volitatud esindajat, peab nende nõuete täitmise tagama isik, kes laseb välitingimustes kasutatava seadme turule või võtab kasutusele.
(3) Pärast uuetüübilise välitingimustes kasutatava seadme esimese eksemplari turule laskmist peab välitingimustes kasutatava seadme tootja või tema volitatud esindaja esitama 30 päeva jooksul Tehnilise Järelevalve Ametile ja Euroopa Komisjonile selle seadme vastavusdeklaratsiooni koopia.
(4) Välitingimustes kasutatava seadme garanteeritud helivõimsuse taseme piirväärtused ning nõuded seadme mürataseme mõõtmisele ja garanteeritud helivõimsuse taseme märgistamisele kehtestab majandus- ja kommunikatsiooniminister.
§ 8. Vastavushindamine
(1) Masina, osaliselt komplekteeritud masina, plahvatusohutsooni seadme, kaitsesüsteemi, komponendi ja tarviku ning välitingimustes kasutatava seadme nõuetele vastavuse ja vastavushindamise tagab tootja või tema volitatud esindaja.
(2) Masina, osaliselt komplekteeritud masina, plahvatusohutsooni seadme, kaitsesüsteemi, komponendi ja tarviku ning välitingimustes kasutatava seadme vastavushindamise korra kehtestab majandus- ja kommunikatsiooniminister.
§ 9. Nõuetele mittevastava masina, osaliselt komplekteeritud masina, plahvatusohutsooni seadme, kaitsesüsteemi, tarviku ja välitingimustes kasutatava seadme esitlemine
Masinat, osaliselt komplekteeritud masinat, plahvatusohutsooni seadet, kaitsesüsteemi, tarvikut või välitingimustes kasutatavat seadet, mis ei vasta käesoleva seaduse nõuetele, võib esitleda messidel, näitustel, demonstratsioonidel või teistel sarnastel üritustel juhul, kui see on varustatud nähtavale kohale paigutatud selge teabega, et see masin, osaliselt komplekteeritud masin, plahvatusohutsooni seade, kaitsesüsteem, tarvik või välitingimustes kasutatav seade ei vasta nõuetele ning seda ei lasta turule enne, kui see on nõuetega vastavusse viidud. Esitluse ajal tuleb tarvitusele võtta piisavad ohutusmeetmed inimeste kaitsmiseks.
(1) Teavitatud asutus käesoleva seaduse tähenduses on vastavushindamisasutus, kellele on antud õigus teha masina, plahvatusohutsooni seadme, kaitsesüsteemi, komponendi, tarviku või välitingimustes kasutatava seadme vastavushindamiseks vajalikke toiminguid.
(2) Teavitatud asutusele, tema tegutsemisele, temale tegevusloa andmisele, selle kehtivuse peatamisele või kehtetuks tunnistamisele ning tema üle riikliku järelevalve teostamisele kohaldatakse toote nõuetele vastavuse seadust, arvestades käesolevast seadusest tulenevaid erisusi.
(4) Teavitatud asutus peab teavitatud asutusena tegevuse lõpetamisel üle andma kogu vastavushindamise alase dokumentatsiooni Majandus- ja Kommunikatsiooniministeeriumile ühe kuu jooksul tegevuse lõpetamise päevast arvates.
(5) Kui teavitatud asutus leiab, et tootja ei ole käesoleva seaduse asjakohaseid nõudeid täitnud, ei täida neid enam või tüübihindamise sertifikaati või heakskiitu kvaliteedihindamissüsteemile ei oleks tohtinud anda, peab ta sertifikaadi või heakskiidu kehtivuse peatama, selle kehtetuks tunnistama või kehtestama piirangud ning oma otsust põhjendama.
(6) Käesoleva paragrahvi lõikes 5 nimetatud sertifikaadi või heakskiidu kehtivust ei peatata, seda ei tunnistata kehtetuks ega kehtestata piiranguid, kui nõuetele vastavus tagatakse tootja poolt rakendatud asjakohaste abinõudega.
(7) Käesoleva paragrahvi lõikes 5 nimetatud sertifikaadi või heakskiidu kehtivuse peatamise, selle kehtetuks tunnistamise või piirangute kehtestamise korral või juhul, kui võib osutuda vajalikuks järelevalveasutuse sekkumine, teavitab teavitatud asutus sellest riikliku järelevalve teostajat, kes omakorda teavitab sellest viivitamata teisi liikmesriike ja Euroopa Komisjoni.
3. peatükk MASINA, PLAHVATUSOHUTSOONI SEADME, KAITSESÜSTEEMI, TARVIKU JA VÄLITINGIMUSTES KASUTATAVA SEADME KASUTUSELE VÕTMINE NING KASUTAMINE
§ 11. Nõuded masina, plahvatusohutsooni seadme, kaitsesüsteemi, tarviku ja välitingimustes kasutatava seadme kasutusele võtmisele ning kasutamisele
(1) Masina võib kasutusele võtta ja seda kasutada, kui see on tehniliselt korras ja tootja ettenähtud komplektsusega ning kui:
3) registreeritavale masinale on määratud kasutamise järelevaataja;
4) järgitakse masina tootja või turule laskja antud juhendeid;
5) käesoleva seaduse § 14 lõike 4 alusel ettenähtud juhtudel töötab masinaga vastavat pädevustunnistust omav masina käitaja;
6) käesoleva seaduse § 19 alusel ettenähtud juhtudel ja korras on teostatud masina tehniline kontroll;
7) järgitakse teisi õigusaktides sätestatud nõudeid.
(2) Plahvatusohutsooni seadme, kaitsesüsteemi või tarviku võib kasutusele võtta ja seda kasutada, kui see nõuetekohase paigaldamise, hooldamise ja ettenähtud otstarbel kasutamise korral ei ohusta inimese tervist, ohutust ega vara ning vastab käesoleva seaduse ja selle alusel kehtestatud õigusaktide nõuetele.
(3) Välitingimustes kasutatava seadme võib kasutusele võtta ja seda kasutada, kui on täidetud selle turule laskmise või kasutusele võtmise ajal kehtinud nõuded.
§ 12. Masina ja plahvatusohutsooni seadme omaniku kohustused
(1) Masina omanik peab:
1) tagama käesoleva seaduse § 11 lõikes 1 sätestatud nõuete täitmise;
2) teatama registreeritava masina andmete muutumisest tehnilise kontrolli teostajale kümne päeva jooksul andmete muutumise päevast arvates;
3) omama ja säilitama käesolevas seaduses ja selle alusel kehtestatud õigusaktides ettenähtud dokumentatsiooni masina, selle paigaldamise, ümberehitamise ja remondi ning tehnilise kontrolli kohta;
4) tagama, et riiklikku järelevalvet teostavale ametiisikule antaks igakülgset abi avarii või sellega kaasnenud õnnetusjuhtumi põhjuse väljaselgitamisel, säilitades asjaolude selgumiseni avarii või õnnetusjuhtumi tagajärjel tekkinud olukorra, kui see ei põhjusta edasisi kahjustusi;
5) kandma registreeritud masinale nähtavale kohale registreeringunumbri ning tagama selle nähtavuse ja loetavuse masina kogu kasutusaja jooksul;
6) määrama registreeritavale masinale kasutamise järelevaataja ja sõlmima temaga käesoleva seaduse §-s 13 sätestatud kohustuste täitmiseks kirjaliku lepingu, välja arvatud juhul, kui masina füüsilisest isikust omanik on ise masina kasutamise järelevaataja, ning võimaldama masina kasutamise järelevaatajal oma ülesandeid täita.
(2) Kui seadmes või selle vahetus ümbruses on plahvatusohtlik keskkond, peab sellise seadme või ehitise omanik tagama potentsiaalselt plahvatusohtliku keskkonna tsoonide määramise ning kasutama vaid vastavas plahvatusohutsoonis kasutamiseks ettenähtud seadmeid, kaitsesüsteeme, komponente ja tarvikuid. Nõuded plahvatusohtliku keskkonna tsoonide määramisele kehtestab majandus- ja kommunikatsiooniminister.
(3) Käesoleva paragrahvi lõigetes 1 ja 2 nimetatud omanik võib käesolevast seadusest tulenevad kohustused lepinguga üle anda ka objekti valdajale. Kui masina omanik ei ole käesolevast seadusest tulenevate kohustuste täitmist taganud, laienevad objekti ja selle kasutamise ohutuse tagamisega seotud kohustused ka selle valdajale.
§ 13. Masina kasutamise järelevaataja
(1) Masina kasutamise järelevaataja käesoleva seaduse tähenduses on isik, kes on pädev käesoleva seaduse ja teiste õigusaktide kohaselt korraldama või tagama masina nõuetekohast kasutamist.
(3) Masina kasutamise järelevaataja vastavus käesoleva paragrahvi lõikes 2 sätestatud nõuetele peab olema hinnatud ja tõendatud käesoleva seaduse 6. peatükis sätestatud korras.
(4) Masina kasutamise järelevaataja peab tagama, et:
1) masinat kasutataks käesoleva seaduse ja selle alusel kehtestatud õigusaktide nõuete kohaselt;
2) masina kasutamine peatataks, kui selle edasine kasutamine võib ohustada inimese tervist, ohutust, vara või keskkonda;
3) masina paigaldaks, seda remondiks, ümberehitaks ja selle tehnohooldust teeks ning masinaga töötaks pädev isik;
4) masinaga toimunud avariist, samuti sellega kaasnenud õnnetusjuhtumist teavitataks esimesel võimalusel Tehnilise Järelevalve Ametit.
(5) Masina kasutamise järelevaataja peab olema kättesaadav masina ohutuse tagamiseks ning tehnilise kontrolli ja riiklike järelevalvetoimingute teostamisel.
§ 14. Masina käitaja
(1) Masina käitaja käesoleva seaduse tähenduses on operaator, masinist, juht või muu füüsiline isik, kes vahetult juhib masinat, millega töötamiseks nõutakse pädevustunnistust.
(2) Masina käitaja peab olema vähemalt 18-aastane ning tal peavad olema tööks vajalikud teadmised ja oskused.
(3) Masina käitaja peab olema sooritanud eksami vastava masina käitajana töötamiseks. Masina käitaja eksami komisjoni peab kuuluma käesoleva seaduse §-s 22 nimetatud personali sertifitseerimisasutuse esindaja, kes annab allkirja masina käitaja käitamisoskust tõendavale pädevustunnistusele.
(4) Masinate loetelu, mille käitajalt nõutakse pädevustunnistust, nõuded pädevustunnistusele ning pädevustunnistuse andmise korra kehtestab majandus- ja kommunikatsiooniminister.
(5) Masina käitaja peab:
2) seiskama masina, kui selle edasine kasutamine võib ohustada inimese tervist, ohutust, vara või keskkonda.
4. peatükk MASINA PAIGALDAMINE, ÜMBEREHITAMINE JA REMONT
§ 15. Masina paigaldamine
(1) Masina paigaldamine käesoleva seaduse tähenduses on turule lastud masina kokkupanek või ülesseadmine kohas, kus masinat kasutatakse.
(2) Masin tuleb paigaldada viisil, mis võimaldab seda ohutult kasutada, kontrollida, remontida ja hooldada.
(4) Kui masina ehitisse paigaldamine on ehitamine ehitusseaduse mõistes, peab masina paigaldaja lisaks käesolevas peatükis sätestatud nõuetele täitma ehitusseaduse nõudeid.
(5) Kõrgendatud ohtu kätkev masin tuleb paigaldada tehnilise kontrolli teostaja poolt heakskiidetud paigaldusprojekti alusel. Loetelu sellistest masinatest kehtestatakse käesoleva paragrahvi lõike 7 alusel.
§ 16. Masina ümberehitamine ja remont
(1) Masina ümberehitamine käesoleva seaduse tähenduses on tegevus, mille tulemusena muutuvad masina põhiparameetrid, ohutust mõjutavate osade ehitus, elektriline, hüdrauliline või pneumaatiline skeem, juhtimisskeem või osadele mõjuvad koormused.
§ 17. Masinatööd
(1) Masinatööd on masina paigaldus-, remondi- ja ümberehitustööd.
4) tagama, et registreeritava masina puhul dokumenteeritaks masinatööde tegemine mahus, mis võimaldab hinnata tööde vastavust esitatud nõuetele;
6) määrama registreeritava masina puhul masinatööde tegemiseks masinatöid juhtiva isiku ja sõlmima temaga käesoleva seaduse §-s 18 sätestatud kohustuste täitmiseks kirjaliku lepingu, välja arvatud juhul, kui füüsilisest isikust masinatööde tegija on ise masinatöid juhtiv isik;
(3) Registreeritava masina puhul on masinatööde tegemine lubatud majandustegevuse registri registreeringu ning käesoleva seaduse §-s 18 nimetatud nõuetele vastava masinatöid juhtiva isiku olemasolu korral ja tema pädevuse ulatuses.
[RT I 2009, 63, 408 - jõust. 29.12.2009]
(4) Teises Euroopa Majanduspiirkonna lepingu osalisriigis õiguspäraselt masinatöid tegev ja seal asutatud isik või lepingu osalisriigi kodanik võib Eestis ajutiselt teha masinatöid, järgimata käesoleva paragrahvi lõikes 3 sätestatud nõudeid. Selline ettevõtja teavitab Eestis masinatööde alustamisest Tehnilise Järelevalve Ametit ja järgib Eestis masinatöödele kehtestatud nõudeid.
§ 18. Masinatöid juhtiv isik
(1) Masinatöid juhtiv isik on isik, kes on pädev käesoleva seaduse ja teiste õigusaktide kohaselt korraldama või tagama masinatööde tegemise nõuetekohasust.
(3) Masinatöid juhtiva isiku vastavus käesoleva paragrahvi lõikes 2 sätestatud nõuetele peab olema hinnatud ja tõendatud käesoleva seaduse 6. peatükis sätestatud korras.
(4) Masinatöid juhtiv isik peab tagama, et:
1) masinatööde tegemisel järgitaks õigusaktides sätestatud nõudeid;
2) masin ei ohustaks pärast masinatööde tegemist ettenähtud otstarbel kasutamise korral inimese tervist, ohutust ja vara;
(5) Pärast masinatöö lõpetamist vormistab masinatöid juhtiv isik akti teostatud masinatöö kohta ja edastab selle töö tellijale. Aktis kinnitab masinatöid juhtiv isik, et masinatöö on teostatud vastavalt projektile ja masin vastab kehtestatud nõuetele, ning allkirjastab akti.
(6) Masinatöid juhtiv isik peab olema kättesaadav tehnilise kontrolli ja riiklike järelevalvetoimingute teostamisel.
5. peatükk MASINA TEHNILINE KONTROLL
§ 19. Masina tehniline kontroll
(1) Tehniline kontroll käesoleva seaduse tähenduses on menetlus, mille käigus tehnilise kontrolli teostaja hindab ja tõendab kirjalikult registreeritava masina tehnilist korrasolekut ja vastavust sellele kohalduvatele nõuetele.
(3) Masina tehnilise kontrolli teostamise korra, korralise tehnilise kontrolli sageduse ja kasutamisele eelneva ning erakorralise tehnilise kontrolli tegemise juhud kehtestab majandus- ja kommunikatsiooniminister.
(4) [Välja jäetud - RT I 2009, 63, 408 - jõust. 29.12.2009]
§ 20. Masina tehnilise kontrolli kohta andmete esitamine
(1) Tehnilise kontrolli teostaja sisestab kümne tööpäeva jooksul pärast masina tehnilist kontrolli Tehnilise Järelevalve Ameti vastavasse andmekogusse elektrooniliselt andmed registreeritava masina, selle omaniku ja kasutamise järelevaataja ning tehnilise kontrolli kohta.
(2) Tehnilise kontrolli teostaja muudab registreeringuandmed Tehnilise Järelevalve Ameti vastavas andmekogus kümne tööpäeva jooksul pärast käesoleva seaduse § 12 lõike 1 punktis 2 nimetatud teate saamist.
(3) Registreeritavate masinate loetelu, registreeritavate masinate, nende omanike ja kasutamise järelevaatajate ning masinate tehnilise kontrolli kohta esitatavate andmete loetelu, samuti andmete esitamise ja registreerimise ning registreeringuandmete muutmise korra kehtestab majandus- ja kommunikatsiooniminister.
§ 21. Tehnilise kontrolli teostaja
(1) Tehnilise kontrolli teostamine on lubatud käesoleva seaduse §-s 25 nimetatud registri registreeringu olemasolu korral.
(11) Teises Euroopa Majanduspiirkonna lepingu osalisriigis õiguspäraselt masina tehnilist kontrolli teostav ja seal asutatud isik või lepingu osalisriigi kodanik võib Eestis ajutiselt teostada masina tehnilist kontrolli, olemata registreeritud käesoleva seaduse §-s 25 nimetatud registris. Selline isik teavitab Eestis tehnilise kontrolli alustamisest Tehnilise Järelevalve Ametit ja järgib Eestis tehnilist kontrolli teostades tehnilisele kontrollile kehtestatud nõudeid.
1) omama tehnilise kontrolli teostamiseks vajaliku ettevalmistuse, väljaõppe ja kogemusega töötajaid, kes tunnevad masina ja selle tehnilise kontrolli kohta käivaid õigusakte, standardeid ja eeskirju ning kellel on piisavad teadmised ja kogemused masina tehnilise kontrolli teostamiseks. Tehnilist kontrolli teostava töötaja nõuetele vastavus tõendatakse käesoleva seaduse 6. peatükis sätestatud korras;
4) teavitama masina omanikku ja Tehnilise Järelevalve Ametit tehnilise kontrolli käigus tuvastatud masinaga seotud ohtudest inimese tervisele, ohutusele või varale;
5) tagama tehnilise kontrolli teenuse osutamise ühtse hinnakirja alusel kogu Eesti territooriumil, kusjuures tehnilise kontrolli teenuse hind ei tohi oleneda kontrollitava masina asukohast;
6) masina registreerima ja muutma registreeringuandmeid elektrooniliselt Tehnilise Järelevalve Ameti vastavas andmekogus kümne tööpäeva jooksul pärast tehnilise kontrolli teostamist;
7) omama kogu tehnilise kontrolli teostajana tegutsemise aja jooksul kehtivat ja käesoleva seaduse §-s 29 sätestatud tingimustele vastavat vastutuskindlustust;
9) vastama Eesti standardis EVS-EN ISO/IEC 17020 esitatud inspekteerimisasutuste toimimise üldkriteeriumidele ja A-tüüpi inspekteerimisasutuse kriteeriumidele;
10) teostama tehnilist kontrolli kõikidele registreeritavatele masinatele.
6. peatükk PERSONALI SERTIFITSEERIMINE
§ 22. Personali sertifitseerimine
(1) Personali sertifitseerimine käesoleva seaduse tähenduses on menetlus, mille käigus personali sertifitseerimisasutus hindab masina kasutamise järelevaataja ja masinatöid juhtiva isiku ning masina tehnilist kontrolli teostava töötaja nõuetele vastavust ning tõendab seda pädevustunnistuse andmisega.
(2) Pädevustunnistus antakse, kui isiku erialane ettevalmistus ja töökogemus vastavad käesolevast seadusest tulenevatele nõuetele ning isik sooritab pädevuseksami.
(3) Isik, kellele pädevustunnistus on antud, peab võimaldama personali sertifitseerimisasutusel kontrollida enda jätkuvat vastavust nõuetele. Kui kontrolli käigus tuvastatakse isiku nõuetele mittevastavus, tunnistab personali sertifitseerimisasutus pädevustunnistuse kehtetuks või piirab sellel märgitud pädevuse ulatust.
(4) Personali sertifitseerimisasutus tunnistab pädevustunnistuse kehtetuks, kui:
1) tuvastatakse, et isik on pädevustunnistuse saanud seoses pettuse, võltsingu või ebaõigete andmete esitamisega;
2) vastavalt käesoleva seaduse § 32 lõikele 5 on pädevustunnistuse kehtivus peatatud ja isik ei ole oma pädevuse uuesti hindamiseks läbinud pädevuseksamit hiljemalt kolme kuu jooksul pädevustunnistuse kehtivuse peatamise tähtaja lõppemisest arvates;
4) isik ei ole personali sertifitseerimisasutuse kontrolli käigus esitatud nõudeid täitnud kolme kuu jooksul sellise nõude esitamisest arvates.
(5) Masina kasutamise järelevaataja, masinatöid juhtiva isiku ning masina tehnilist kontrolli teostava töötaja sertifitseerimise ja järelkontrolli korra kehtestab majandus- ja kommunikatsiooniminister.
§ 23. Personali sertifitseerimisasutus
(1) Personali sertifitseerimisasutus peab:
1) omama personali sertifitseerimiseks vajaliku ettevalmistuse, väljaõppe ja kogemustega töötajaid;
2) valdama vahendeid personali sertifitseerimiseks;
4) omama kogu personali sertifitseerimisasutusena tegutsemise aja jooksul kehtivat ja käesoleva seaduse §-s 29 sätestatud tingimustele vastavat vastutuskindlustust;
5) olema personali sertifitseerimiseks akrediteeritud;
6) tagama personali sertifitseerimise teenuse ning välisriigis omandatud pädevuse tunnustamise teenuse kõigile taotlejatele;
7) olema majandustegevuse registris antud tegevusalal tegutsemiseks registreeritud.
(2) Personali sertifitseerimisasutus, kelle esindaja kuulub masina käitaja eksamikomisjoni, peab säilitama pädevustunnistusele kantavad andmed nende masina käitamisoskust tõendavate pädevustunnistuste kohta, millele esindaja on andnud allkirja.
(3) Personali sertifitseerimise ning välisriigis omandatud pädevuse tunnustamisega seonduvate teenuste hinnad peavad olema kulupõhised, läbipaistvad ja mittediskrimineerivad ning kujundatud selliselt, et kataksid nende teenustega seotud põhjendatud kulutused ja tagaksid personali sertifitseerimisasutusele mõistliku kasumi.
§ 24. Välisriigis omandatud pädevuse tunnustamine
(1) Kui isik, kes soovib töötada masina kasutamise järelevaatajana, käitajana, masinatöid juhtiva isikuna või masina tehnilist kontrolli teostava töötajana, on omandanud pädevuse välisriigis, ei kohaldata tema suhtes käesoleva seaduse § 22 nõudeid.
(2) Välisriigis omandatud pädevuse vastavust käesoleva seaduse nõuetele hindab ja tõendab personali sertifitseerimisasutus välisriigi kutsekvalifikatsiooni tunnustamise seaduse ja selle alusel kehtestatud õigusaktide alusel käesolevast seadusest tulenevate erisustega.
(3) Välisriigis omandatud pädevuse tunnustamise eest riigilõivu ei tasuta. Välisriigis omandatud pädevuse tunnustamise eest tasutakse personali sertifitseerimisasutusele vastavalt tema hinnakirjale.
7. peatükk ETTEVÕTJA REGISTREERIMINE JA VASTUTUSKINDLUSTUS
(1) Isik, kellel käesoleva seaduse alusel tekib kohustus end majandustegevuse registris registreerida (edaspidi ettevõtja), esitab järgmiste andmetega registreerimistaotluse:
1) ettevõtja nimi, registrikood või isikukood või viimase puudumisel sünniaeg, aadress ja muud kontaktandmed;
2) tegevusala, millel soovitakse tegutseda (masinatööde tegemine, personali sertifitseerimine või tehnilise kontrolli teostamine);
3) registreeritava masina puhul masinatööde tegijana tegutsemise soovi korral masinatöid juhtiva isiku nimi, isikukood või selle puudumisel sünniaeg, pädevuse ulatus, kontaktandmed ning pädevustunnistuse number, väljaandmise kuupäev, väljaandja nimi ja kontaktandmed;
4) personali sertifitseerimisasutusena või tehnilise kontrolli teostajana tegutsemise soovi korral vastutuskindlustuse suurus ja kehtivusaeg ning kindlustust tõendava dokumendi andnud kindlustusandja nimi, registrikood ja kontaktandmed;
5) personali sertifitseerimisasutusena või tehnilise kontrolli teostajana tegutsemise soovi korral andmed akrediteerituse kohta, akrediteeringut tõendava dokumendi number ja väljaandja nimi;
(2) [Välja jäetud - RT I 2009, 63, 408 - jõust. 29.12.2009]
(3) [Välja jäetud - RT I 2009, 63, 408 - jõust. 29.12.2009]
(4) Ettevõtja võib registreerimistaotluses esitada täpsustatud andmed tegevusala kohta, millel ta soovib tegutseda.
§ 26. Registreerimismenetlus ja registriandmed
(2) Lisaks majandustegevuse registri seaduses sätestatule avaldatakse majandustegevuse registris ettevõtja kohta käesoleva seaduse § 25 lõike 1 punktides 2–5 nimetatud andmed ning §-s 34 nimetatud ettekirjutuse olemasolu korral andmed ettekirjutuse kohta ja muud seadusega sätestatud andmed.
§ 27. Registreerimisest keeldumine
Registreerimisest keeldutakse majandustegevuse registri seaduses sätestatud alustel või kui ettevõtja registreering on registreerimistaotluse esitamisele eelnenud 60 päeva jooksul käesoleva seaduse § 34 lõike 2 punktis 2 nimetatud otsuse alusel kustutatud.
§ 28. Registreeringu kustutamine
(1) Registreering kustutatakse majandustegevuse registri seaduses sätestatud alustel või käesoleva seaduse § 34 lõike 2 punktis 2 nimetatud otsuse alusel kas selle otsuse vaidlustamise tähtaja möödumisel, kui otsust ei vaidlustatud, või kui otsus vaidlustati, siis vaidlustatud otsuse jõusse jätnud kohtuotsuse või vaideotsuse jõustumise päevast arvates.
(2) Registreeringu kustutamise korral peab personali sertifitseerimisasutus kogu oma personali sertifitseerimisalase dokumentatsiooni üle andma Tehnilise Järelevalve Ametile ühe kuu jooksul registreeringu kustutamise päevast arvates.
§ 29. Vastutuskindlustus
(1) Ettevõtjal, kes tegutseb teavitatud asutusena, tehnilise kontrolli teostajana või personali sertifitseerimisasutusena, peab olema vastutuskindlustus kindlustussumma ulatuses, mis:
1) tagab tema tegevuses teavitatud asutusena, tehnilise kontrolli teostajana või personali sertifitseerijana kolmandale isikule tekkida võiva kahju hüvitamise;
2) on teavitatud asutuse ja tehnilise kontrolli teostaja puhul vähemalt 63 900 eurot ja personali sertifitseerijana tegutsemise puhul vähemalt 6390 eurot.
§ 30. Riikliku järelevalve teostaja
§ 31. Ameti pädevus
1) järelevalve turule lastud või kasutusele võetud masina, osaliselt komplekteeritud masina, plahvatusohutsooni seadme, kaitsesüsteemi, komponendi, tarviku ning välitingimustes kasutatava seadme vastavuse üle käesolevas seaduses ja selle alusel kehtestatud õigusaktides sätestatud nõuetele (turujärelevalve);
2) järelevalve masina kasutamise, masinatööde, tehnilise kontrolli ning personali sertifitseerimise vastavuse üle käesolevas seaduses või selle alusel kehtestatud õigusaktides sätestatud nõuetele;
4) masina, plahvatusohutsooni seadme, kaitsesüsteemi või tarvikuga toimunud avarii või sellega kaasnenud õnnetusjuhtumi tekkepõhjuste väljaselgitamine;
5) masina, osaliselt komplekteeritud masina, plahvatusohutsooni seadme, kaitsesüsteemi, komponendi, tarviku ja välitingimustes kasutatava seadme nõuetele vastavuse kontrollimine;
6) registriandmete kontrollimine.
§ 32. Riiklikku järelevalvet teostava ametiisiku õigused ja kohustused
1) kontrollida käesolevast seadusest tulenevate nõuete täitmist takistamatult ja ette teatamata;
2) siseneda käesolevast seadusest tulenevate nõuete täitmise kontrollimise eesmärgil masina, osaliselt komplekteeritud masina, plahvatusohutsooni seadme, kaitsesüsteemi, komponendi, tarviku ja välitingimustes kasutatava seadme valmistamis-, paigaldus-, ümberehitus-, kasutamis-, remondi-, hooldus-, ladustamis- ja müügikohta, samuti teavitatud asutuse, tehnilise kontrolli teostaja või personali sertifitseerimisasutuse ruumidesse;
3) saada järelevalveks vajalikku teavet, tutvuda järelevalveks oluliste dokumentide või nende koopiatega, teha nendest ärakirju ning jäädvustada masina, osaliselt komplekteeritud masina, plahvatusohutsooni seadme, kaitsesüsteemi, komponendi, tarviku ja välitingimustes kasutatava seadmega seonduvat;
4) keelata või piirata ohtlikuks osutunud või nõuetele mittevastava masina, osaliselt komplekteeritud masina, plahvatusohutsooni seadme, kaitsesüsteemi, komponendi, tarviku ja välitingimustes kasutatava seadme turule laskmist;
5) nõuda nõuetele mittevastava turule lastud või kasutusele võetud masina, osaliselt komplekteeritud masina, plahvatusohutsooni seadme, kaitsesüsteemi, komponendi, tarviku ja välitingimustes kasutatava seadme nõuetega vastavusse viimist;
6) nõuda ohtlikuks osutunud või nõuetele mittevastava masina, osaliselt komplekteeritud masina, plahvatusohutsooni seadme, kaitsesüsteemi, komponendi, tarviku ja välitingimustes kasutatava seadme turult eemaldamist, kasutamise lõpetamist või tarbijatelt tagasinõudmist ning vajaduse korral koordineerida või korraldada koos tootja või turule laskjaga selle tagasinõudmist tarbijatelt;
7) teha ettekirjutusi.
(2) Ameti peadirektoril või tema volitatud ametiisikul on käesoleva seaduse alusel ameti pädevusse kuuluvates küsimustes õigus kohustada masina, osaliselt komplekteeritud masina, plahvatusohutsooni seadme, kaitsesüsteemi või tarviku tootjat või turule laskjat teavitama avalikkust masina, plahvatusohutsooni seadme, kaitsesüsteemi ja tarvikuga seotud ohtudest või teha seda ise tootja, turule laskja või paigaldaja kulul.
(5) Kui riikliku järelevalve käigus tuvastatakse, et masina kasutamise järelevaataja, masinatöid juhtiv isik või tehnilist kontrolli teostav töötaja ei ole järginud tema tegevuse suhtes kohaldatavaid nõudeid ja on sellega põhjustanud ohu inimese elule, tervisele, varale või keskkonnale, võib ameti peadirektor või tema volitatud ametiisik sõltuvalt rikkumise raskusest ja lisaks muude käesolevast seadusest tulenevate meetmete rakendamisele peatada oma otsusega masina kasutamise järelevaataja, masinatöid juhtiva isiku või masina tehnilist kontrolli teostava töötaja pädevustunnistuse kehtivuse kuni üheks aastaks. Pädevustunnistuse kehtivuse taastamiseks tuleb teha uus pädevuseksam.
§ 33. [Kehtetu - RT I 2010, 31, 158 - jõust. 01.10.2010]
§ 34. Ettekirjutus ja otsus
(1) Käesoleva seaduse või selle alusel kehtestatud õigusaktide nõuete rikkumise lõpetamiseks, edasiste rikkumiste ärahoidmiseks või rikkumisega seotud tagajärgede kõrvaldamiseks teeb riiklikku järelevalvet teostav ametiisik ettekirjutuse, milles:
1) esitab nõude õigusrikkumisega seotud tegevuse osaliseks või täielikuks peatamiseks või lõpetamiseks või
1) käesoleva seaduse § 32 lõikes 5 nimetatud juhul masina kasutamise järelevaataja, masinatöid juhtiva isiku või masina tehnilist kontrolli teostava töötaja pädevustunnistuse peatamise kohta;
2) majandustegevuse registris registreeritud ettevõtja registrist kustutamise kohta ettekirjutuse korduvalt täitmata jätmise korral või kui ettevõtja ei vasta sellel tegevusalal tegutsemise nõuetele või kui ettevõtja on toime pannud süüteo, millega on põhjustatud oht inimese elule, tervisele, varale või keskkonnale.
(3) Kui ameti ametiisiku ettekirjutus tehti ettevõtja kohta, kes on registreeritud majandustegevuse registris, kannab amet andmed ettekirjutuse kohta registrisse vastavalt majandustegevuse registri seaduses sätestatule.
(4) Käesoleva paragrahvi lõikes 2 sätestatud otsus tehakse isikule teatavaks ja antakse kätte allkirja vastu või saadetakse posti teel väljastusteatega kahe tööpäeva jooksul otsuse tegemise päevast arvates.
(5) Käesoleva paragrahvi lõikes 1 sätestatud ettekirjutuse täitmata jätmise korral võib riiklikku järelevalvet teostav ametiisik rakendada sunnivahendit asendustäitmise ja sunniraha seaduses sätestatud korras. Sunniraha ülemmäär on 6400 eurot.
§ 35. Ettekirjutuse ja toimingu vaidlustamine
(1) Ameti ametiisiku ettekirjutuse või toiminguga mittenõustumise korral on õigus esitada kirjalik vaie ameti peadirektorile kümne tööpäeva jooksul ettekirjutusest või muust toimingust teadasaamise päevast arvates.
(2) Ameti peadirektor vaatab vaide läbi ja teeb otsuse 14 tööpäeva jooksul vaide esitamise päevast arvates.
(3) Ameti peadirektori otsus tehakse vaide esitajale teatavaks ja antakse kätte allkirja vastu või saadetakse posti teel väljastusteatega kahe tööpäeva jooksul otsuse tegemise päevast arvates.
§ 36. [Kehtetu - RT I 2010, 31, 158 - jõust. 01.10.2010]
§ 37. Masina, plahvatusohutsooni seadme, kaitsesüsteemi ja tarviku kasutusele võtmise ning kasutamise nõuete rikkumine
(1) Masina, plahvatusohutsooni seadme, kaitsesüsteemi või tarviku kasutusele võtmise või kasutamise nõuete rikkumise eest –
§ 38. Masina ja plahvatusohutsooni seadme omaniku ning masina kasutamise järelevaataja kohustuste täitmata jätmine
(1) Masina või plahvatusohutsooni seadme omaniku või masina kasutamise järelevaataja kohustuste täitmata jätmise eest –
§ 39. Registreeritava masina masinatööde tegemise nõuete rikkumine
(1) Registreeritava masina masinatööde tegemise nõuete rikkumise eest –
§ 40. Masinatöid juhtiva isiku kohustuste täitmata jätmine
Masinatöid juhtiva isiku kohustuste täitmata jätmise eest, kui sellega põhjustati oht inimese elule, tervisele, varale või keskkonnale, –
§ 41. Tehnilise kontrolli nõuete ja personali sertifitseerimise nõuete rikkumine
(1) Tehnilise kontrolli nõuete või personali sertifitseerimise nõuete rikkumise eest –
§ 42. Menetlus
(1) Käesoleva seaduse §-des 37–41 sätestatud väärtegudele kohaldatakse karistusseadustiku üldosa ja väärteomenetluse seadustiku sätteid.
(2) Käesoleva seaduse §-des 37–41 sätestatud väärtegude kohtuväline menetleja on Tehnilise Järelevalve Amet.
§ 43. Enne käesoleva seaduse jõustumist turule lastud ja kasutusele võetud masin, välitingimustes kasutatav seade, plahvatusohutsooni seade, kaitsesüsteem, tarvik ja komponent
(1) Enne käesoleva seaduse jõustumist turule lastud või kasutusele võetud masin, välitingimustes kasutatav seade, plahvatusohutsooni seade, kaitsesüsteem, tarvik või komponent ei tohi ohustada inimese tervist, ohutust ega vara ja peab vastama turule laskmise või kasutusele võtmise ajal kehtinud nõuetele või käesoleva seaduse nõuetele, kui seadusest ei tulene teisiti.
(2) Enne käesoleva seaduse jõustumist turule lastud ja kasutusele võetud masin peab pärast ümberehitamist vastama käesoleva seadusega kehtestatud nõuetele või jääma vastavaks vähemalt samadele nõuetele, millele see pidi vastama enne ümberehitamist.
§ 44. Üleminekusätted
(1) Kraana paigaldamise, remondi ja ümberehitamise järelevaataja ning lifti paigaldamise, remondi ja ümberehitamise järelevaataja, kelle pädevust on hinnatud ja tõendatud pädevustunnistusega surve- ja tõsteseadme ohutuse seaduse alusel, loetakse vastavaks käesolevas seaduses sätestatud masinatöid juhtivale isikule esitatud nõuetele, arvestades tema pädevuse ulatust.
(2) Kraana kasutamise järelevaataja ning lifti kasutamise järelevaataja, kelle pädevust on hinnatud ja tõendatud pädevustunnistusega surve- ja tõsteseadme ohutuse seaduse alusel, loetakse talle antud pädevustunnistuse alusel vastavaks käesolevas seaduses sätestatud masina kasutamise järelevaatajale esitatud nõuetele, arvestades tema pädevuse ulatust.
(3) Käesoleva paragrahvi lõigetes 1 ja 2 nimetatud ning surve- ja tõsteseadme ohutuse seaduse alusel antud pädevustunnistused kehtivad 2011. aasta 31. detsembrini. Nimetatud ajani vahetab tunnistuse väljastanud personali sertifitseerimisasutus pädevustunnistusi vastava avalduse ja olemasoleva pädevustunnistuse esitamisel ümber masinatöid juhtiva isiku või masina kasutamise järelevaataja pädevustunnistuseks.
(4) Kraanajuht, kelle nõuetele vastavust on hinnatud enne käesoleva seaduse jõustumist, loetakse talle antud kutsetunnistuse olemasolu korral käesolevas seaduses sätestatud masina käitajale esitatud nõuetele vastavaks.
§ 45. – § 50. [Käesolevast tekstist välja jäetud.]
(1) Käesolev seadus jõustub 2009. aasta 29. detsembril.
(2) Käesoleva seaduse §-d 45 ja 46, § 47 punktid 5–7 ning §-d 48 ja 49 jõustuvad 2009. aasta 1. veebruaril.
1 Euroopa Parlamendi ja nõukogu direktiiv 2006/42/EÜ, mis käsitleb masinaid ja millega muudetakse direktiivi 95/16/EÜ (ELT L 157, 09.06.2006, lk 24–86);
Euroopa Parlamendi ja nõukogu direktiiv 2000/14/EÜ välitingimustes kasutatavate seadmete müra kohta käivate liikmesriikide seaduste ühtlustamise kohta (EÜT L 162, 03.07.2000, lk 1–78);
Euroopa Parlamendi ja nõukogu direktiiv 94/9/EÜ plahvatusohtlikus keskkonnas kasutatavaid seadmeid ja kaitsesüsteeme käsitlevate liikmesriikide õigusaktide ühtlustamise kohta (EÜT L 100, 19.04.1994, lk 1–29).


Kalender mai 2016
1. mai Jeesus ütles jüngritele: „Tõesti, tõesti, ma ütlen teile, mida te iganes palute Isalt, seda Ta annab teile minu nimel.“ Jh 16:23
Ülestõusmisaja 6. pühapäev ehk palvepühapäev. Rogate Südame kõne Jumalaga - Tänu olgu Jumalale, kes ei ole heitnud kõrvale mu palvet ega ole mult ära võtnud oma heldust! Ps 66:20 KLPR 315 Ps 40:2,4–6;Jr 29:11–14 ;Ef 3:14–21;Jh 16:23–33 Taevane Isa, kes Sa kuuled kõiki meie palveid. Kingi meile palve vaimu, et me ainult ise ei räägiks, vaid ka kuulaksime, mida Sina tahad meile öelda. Vabasta meid kõigest, mis meid koormab, et saaksime andeksandmist ja elaksime Sinu armastuse keskel, Jeesuse Kristuse, Sinu Poja, meie Issanda läbi.
Õhtul: Ps 18:2,8-17 Lk 18:1–8
05.21 - 21.17
2. mai Rõõmuhüüdega andke teada, kuulutage seda, levitage maailma ääreni, öelge: "Issand on lunastanud oma sulase Jaakobi." Js 48:2 Ps 136:1,11–17,21–26;1Kn 3:5–15;Mk 6:30–33;
05.18 - 21.19
3. mai Mina tunnen mõtteid, mis ma teie pärast mõlgutan, ütleb Issand: need on rahu, aga mitte õnnetuse mõtted, et anda teile tulevikku ja lootust. Js 29:11 Ps 9:2–12;2Ms 32:7–14;1Jh 5:13–15;(või Srk 35:16–22a)
05.16 - 21.21
4. mai Ma põlvitan Isa ees, et Kristus usu kaudu elaks teie südameis ning te oleksite juurdunud ja kinnitatud armastuses. Ef 3:17 Ps 118:1-14;Lk 11:1–4;
05.13 - 21.24
5. mai See Jeesus, kes teilt võeti üles taevasse, tuleb samal kombel, nagu te nägite Teda taevasse minevat. Ap 1:11
Kristuse taevaminemise püha Ülendatud Issand - Kristus ütleb: Kui mind maa pealt ülendatakse, siis ma tõmban kõik enese juurde! Jh 12:32 KLPR 124 Ps 47:6–9;Ps 110:1–4;Ap 1:1–11;Mk 16:14–20 Kõigeväeline Issand ja Jumal, Sinu armas Poeg on läinud üles taevasse. Anna, et meiegi elaksime oma südamega taevas ja otsiksime seda, mis on üleval, ja ootaksime Kristust, et Ta võtaks meid oma kuningriiki, kus Ta koos Sinuga Püha Vaimu ühtsuses elab ja valitseb igavesest ajast igavesti.
05.10 - 21.26
6. mai Palju oled Sina, Issand, mu Jumal, teinud imetegusid ja mõelnud mõtteid meie kohta; ei ole kedagi Sinu sarnast. Kui ma hakkaksin neid kuulutama ja neist kõnelema, siis oleks neid rohkem kui jõuab ära lugeda. Ps 40:6 Ps 103:1–5,14–22;Lk 22:66–69;Kl 3:1–4;
05.08 - 21.29
7. mai Jeesus ütles jüngritele: „Seda ma olen teile rääkinud, et teil oleks rahu minus. Maailmas ahistatakse teid, aga olge julged: mina olen maailma ära võitnud.“ Jh 16:33 Ps 107:33–43;Mt 22:41–46;
05.06 - 21.31
8. mai Jeesus ütles: „Kui tuleb Lohutaja, kelle ma teile Isa juurest saadan, Tõe Vaim, kes lähtub Isast, siis Tema tunnistab minust.“ Jh 15:26
Ülestõusmisaja 7. pühapäev. Exaudi Püha Vaimu ootus - Kristus ütleb: Kui mind maa pealt ülendatakse, siis ma tõmban kõik enese juurde! Jh 12:32 KLPR 129 Ps 27:1–3,7–9;Js 44:1–5;Rm 8:12–17;Jh 15:26–16:4 Püha Jumal, Sinu Poeg, meie Päästja, on Sinuga igaveses kirkuses. Kingi meile usku, et Ta on siiski meie keskel ja jääb meie juurde maailma ajastu otsani. Jeesuse Kristuse, Sinu Poja, meie Issanda läbi.
05.03 - 21.33
9. mai Issand, kuule mu häält, kui ma hüüan; ole mulle armuline ja vasta mulle! Ps 27:7 Ps 68:12–19;Hs 11:14–20;Ii 34:12–15;
05.01 - 21.36
10. mai Issand on mu valgus ja mu pääste, keda ma peaksin kartma? Issand on mu elu võimas kaitse, kelle ees ma peaksin värisema? Ps 27:1 Ps 77:14–21;Ef 2:14–18;1Pt 1:1–2,10–12;
04.58 - 21.38
11. mai Seesama Vaim tunnistab koos meie vaimuga, et me oleme Jumala lapsed. Rm 8:16 Ps 48:2–15;Lk 12:8–12;Fl 2:1–4;
04.56 - 21.40
12. mai Kui Tema, Tõe Vaim, tuleb, juhib Ta teid kogu tõesse. Jh 16:13 Ps 51:12–21;Ap 1:15–26;Js 41:8–14;
04.54 - 21.43
13. mai Sinu sõna on see, mida mu süda ütleb: „Otsige mu palet!“ Siis ma otsin, Issand, Sinu palet. Ära peida oma palet minu eest. Ps 27:8-9 Ps 103:1–5,14–22;Lk 21:12–19;Js 40:12–14,26;
04.51 - 21.45
14. mai Jeesus ütles: „Tõesti, tõesti, ma ütlen teile, kes usub minusse, see teeb neidsamu tegusid, mida mina teen, ja ta teeb nendest hoopis suuremaid.“ Jh 14:12 Ps 107:33-43;Js 42:5–9;
Õhtul: Ps 104:27-35;2Ms 19:3–6
04.49 - 21.47
15. mai Jeesus ütles: „Rahu ma jätan teile, oma rahu ma annan teile. Mina ei anna teile nõnda, nagu maailm annab. Teie süda ärgu ehmugu ega mingu araks!“ Jh 14:27
Nelipüha Püha Vaimu väljavalamine - See ei sünni väe ega võimu läbi, vaid minu Vaimu läbi, ütleb vägede Issand. Sk 4:6 KLPR 132 Ps 68:5–11;Hs 36:24–28;Ap 2:1–13;Jh 14:23–29 Jumal ja meie Issanda Jeesuse Kristuse Isa, Sina läkitasid oma apostlitele Püha Vaimu anni. Vaata oma Kiriku peale ja ava meiegi südamed Vaimule. Süüta meis oma armastuse tuli ja tugevda meid Sinu teenimiseks. Jeesuse Kristuse, meie Issanda läbi, kes koos Sinuga Püha Vaimu ühtsuses elab ja valitseb igavesest ajast igavesti.
Õhtul: Ps 104:27-35;Rm 8:1–11
04.47 - 21.50
16. mai Jeesus ütles: „Ükski ei saa tulla minu juurde, kui teda ei tõmba Isa, kes on minu läkitanud, ja mina äratan ta üles viimsel päeval.“ Jh 6:44 Ps 68:12-19;Srk 1:11-18;
2. nelipüha Ps 68:5-11;1Ms 11:1–9 (või 4Ms 11:11–12,14–17,24–25);Ap 2:36–41 (või 1Kr 12:1–11);Jh 6:44–47 Issand Jumal, taevane Isa, Sina oled Pühas Vaimus meid teinud oma lasteks ja ühendanud meid oma rahvaga. Hoia meid kõige eest, mis rikub osadust Sinu ja meie ligimestega. Aita meil elada nii, et Sinu töö saaks avalikuks meie kaudu ja me tunnistaksime Sinu armastust lähedal ja kaugel olijatele. Jeesuse Kristuse, meie Issanda läbi.
04.45 - 21.52
17. mai Parandage meelt ja igaüks teist lasku ennast ristida Jeesuse Kristuse nimesse oma pattude andekssaamiseks, ning siis te saate Püha Vaimu anni. Ap 2:38 Ps 77:14–21;4Ms 11:11–12,14–17,24–25;1Kr 12:1–11;(või 1Kr 14:1–5,37–40)
04.42 - 21.54
18. mai Ükski, kes Jumala Vaimus räägib, ei ütle: „Neetud olgu Jeesus!“ ning ükski ei suuda öelda: „Jeesus on Issand!“ muidu kui Pühas Vaimus. 1Kr 12:3 Ps 48:2–15;1Kr 12:12–13,20–31;Ap 8:9–25;(või 1Kr 2:11–16)
04.40 - 21.56
19. mai Armuandides on küll erinevusi, aga Vaim on seesama, ja teenimisviisides on erinevusi, aga Issand on seesama. 1Kr 12:4-5 Ps 51:12–21;Ap 10:44–48;Jh 6:44–47;(või Ap 11:1–18)
04.38 - 21.59
20. mai Väeavaldustes on erinevusi, aga Jumal on seesama, kes teeb kõike kõikides. Aga igaühele antakse Vaimu avaldus ühiseks kasuks. 1Kr 12:6-7 Ps 103:1–5,14–22;Gl 3:1–5;Jh 16:12–15;(või Ap 11:19–26)
04.36 - 22.01
21. mai Teie olete aga Kristuse ihu ning igaüks omast kohast Tema liikmed. 1Kr 12:27 Ps 107:33-43;Ap 18:1–11;
04.34 - 22.03
22. mai Jeesus ütles: „Tõesti, tõesti, ma ütlen sulle, kes ei sünni veest ja Vaimust, ei saa minna Jumala riiki. Lihast sündinu on liha, ja Vaimust sündinu on vaim.“ Jh 3:5-6
Kolmainupüha Varjatud Jumal - Püha, püha, püha on vägede Issand! Kõik maailm on täis Tema au! Js 6:3 KLPR 142 Ps 95:1–2,6–7;Js 6:1–8(9–10);Rm 11:33–36;Jh 3:1–15 Kõigeväeline Jumal, kes Sa elad pühaduses ja kõrguses, oma loodut Vaimu läbi uuendad ja juhatad ning Kristuses oma kirkust ilmutad: puhasta meid kartustest ja kahtlustest ning tee meid väärilisteks Sind teenima, kes Sa koos Pojaga ja Püha Vaimuga, üks tõeline Jumal, elad ja valitsed igavesest ajast igavesti.
04.32 - 22.05
23. mai Kiidetud olgu Jumal ja meie Issanda Jeesuse Kristuse Isa, kes meid on taevast õnnistanud kõige vaimuliku õnnistusega Kristuses. Ef 1:3 Ps 68:12–19;Js 10:6–12;1Kr 8:4b–6;
04.30 - 22.07
24. mai Püha, püha, püha on vägede Issand! Kogu maailm on täis Tema au! Js 6:3 Ps 77:14–21;Js 43:8–13;Jh 5:16–23;
04.28 - 22.09
25. mai Oh seda Jumala rikkuse ja tarkuse ja tunnetuse sügavust! Ei suudeta uurida Tema kohtumõistmisi ega jälgida Tema teed! Rm 11:33 Ps 48:2–15;Ap 17:16,22–34;Lk 10:21–24;
04.27 - 22.11
26. mai Ole kiidetud, Issand, meie vanemate Jumal, ole ülistatud ja ülendatud igavesti! Trl 3:52 Ps 51:12–21;Km 6:11–24a;5Ms 4:32–34,39–40;
04.25 - 22.13
27. mai Tulge, kummardagem ja põlvitagem, heitkem maha Issanda, oma Looja palge ette! Sest Tema on meie Jumal ja meie Tema karjamaa rahvas ja lambad, kes on Tema käe all. Ps 95:6-7 Ps 103:1–5,14–22;Mk 15:33–39;Hb 2:1–10;
04.23 - 22.15
28. mai Jah, Temast ja Tema läbi ja Temasse on kõik. Temale olgu kirkus igavesti! Aamen. Rm 11:36 Ps 107:33-43;Js 45:18–19;
04.21 - 22.17
29. mai Kui nad ei kuula Moosest ja Prohveteid, ei neid veena siis ka see, kui keegi surnuist üles tõuseks! Lk 16:31
2. pühapäev pärast nelipüha Kaduvad ja kadumatud aarded - Kristus ütleb: Kes teid kuulda võtab, see võtab kuulda mind, ja kes teid kõrvale lükkab, see lükkab kõrvale minu. Lk 10:16 KLPR 263 Ps 49:6–10,16–21;Kg 5:9–14 (või Tn 5:1–9,13–17,25–30) ;1Jh 4:16–21;Lk 16:19–31 Jumal, oma lõpmatus armastuses oled Sa meie kätte usaldanud nii Sinu tõe tunnetuse kui ka Sinu andide külluse. Aita meil neid tarvitada heade majapidajatena, heldekäeliselt, ustavatena palves ja hoolsatena töös. Lase meil nõnda oma elu elada, et Sinu riik võiks kasvada. Seda palume Jeesuse Kristuse, Sinu Poja, meie Issanda läbi.
04.20 - 22.19
30. mai Jumal lunastab mu hinge surmavalla käest, sest Ta võtab mu vastu. Ps 49:16 Ps 147:12–20;Kg 5:14–19;Js 33:5-6;
04.18 - 22.21
31. mai Ei küllastu iialgi rahast, kes armastab raha, ja tulust, kes armastab rikkust. Seegi on tühi töö! Kg 5:9 Ps 70:2-6;Kg 6:1-12;Õp 3:13-18;
04.17 - 22.22
MAI KUU LOOSUNG: Kas te ei tea, et teie ihu on teis oleva Püha Vaimu tempel, kelle te olete saanud Jumalalt, ning et teie ei ole iseenese päralt? 1Kr 6,19
6. ÜLESTÕUSMISAJA PÜHAPÄEV (ROGATE) Tänu olgu Jumalale, kes ei ole heitnud kõrvale mu palvet ega ole mult ära võtnud oma heldust! Ps 66,20 Jh 16,23b-28(29-32)33; 2Ms 32,7-14; Ps 93 Jutlus: 1Tm 2,1-6a
1. Pühapäev Ma annan neile südame mõistmiseks, et mina olen Issand. Jr 24,7 Olgu sul meeles Jeesus Kristus, kes on üles äratatud surnuist. 2Tm 2,8 Mitte ainult, et Jumal elaks inimeste seas ja oleks nende hulgas - jah, sellestki jätkuks suureks rõõmuks! -, vaid Ta on ise saanud selleks, mis meie. Ta on meile nii lähedale tulnud, et Tal on samasugune loomus, keha ja hing nagu minul ja sinul, välja arvatud see, et Temas on kõik püha, meil aga patune. Matrin Luther
1. mai - Misjoniohvri nädal
2. Esmaspäev Tema aga kandis paljude pattu ja seisis üleastujate eest. Js 53,12 Jumal on teinud patuks meie asemel selle, kes patust midagi ei teadnud, et meie saaksime Jumala õiguseks tema sees. 2Kr 5,21 Ainult see, kes tunnistab pattude andekssaamist Jeesuse Kristuse ohvrisurma pärast, on arvestatav teekaaslane. Kes räägivad küll Jeesusest Kristusest, aga jätavad tähelepanuta Tema kannatuse, surma ning ülestõusmise, nendega ole ettevaatlik. Jeesuse kui ainult hea inimese eeskuju ei aita meid. Eenok Haamer Mk 1,32-39; 1Kr 5,9-13
3. Teisipäev Ma tahan üleastujaile õpetada sinu teid, et patused sinu poole pöörduksid. Ps 51,15 Jeesus ütleb: Aeg on täis saanud ja Jumala riik on lähedal. Parandage meelt ja uskuge evangeeliumisse! Mk 1,15 Kui tahame vabaneda pattudest ja saada õndsaks, ei pea me minema nende juurde, kes on ka ise patused - see tähendab, kes samuti on inimesed nagu meiegi ja vajavad armu -, vaid peame hoiduma Jeesuse Kristuse poole, sest Tema on püha. Martin Luther Lk 18,1-8; 1Kr 6,1-11
4. Kolmapäev Hõiske- ja päästehääl kostab õigete telkidest: "Issanda parem käsi on tõusnud kõrgele, Issanda parem käsi teeb vägevaid tegusid!" Ps 118,15.16 Siis säravad õiged nagu päike oma Isa Kuningriigis. Mt 13,43 Jumalal on alati rohkem anda, kui me suudame ja oskame paluda ja uskuda. Joel Luhamets Mk 9,14-29; 1Kr 6,12-20
KRISTUSE TAEVAMINEMISPÜHA Kristus ütleb: Kui mind maa pealt ülendatakse, siis ma tõmban kõik enese juurde. Jh 12,32 Lk 24,(44-49)50-53; 1Kn 8,22-24.26-28; Fl 2,5-11 Jutlus: Ap 1,3-4(5-7)8-11
5. Neljapäev Jumal on meie varjupaik ja tugevus, meie abimees kitsikuses ja kergesti leitav. Sellepärast me ei karda. Ps 46,2-3 Kristus ütleb: Minule on antud kõik meelevald taevas ja maa peal. Mt 28,18 Nii on Jumalal kombeks oma tegusid teha: kus igaüks kahtleb ja ütleb: "Sellest ei tule enam midagi!" - seal Tema alles algab ja teeb nii hiilgavaid ja suur asju, mida ükski inimene poleks suutnud arvata. Martin Luther
6. Reede Rahulik vastus vaigistab raevu, aga haavav sõna õhutab viha. Õp 15,1 Issanda sulasel ei ole tarvis tülitseda, vaid ta olgu lahke kõikide vastu, osav õpetama, valmis kannatama kurja, kes tasadusega kasvatab vastupanijaid. 2Tm 2,24-25 Kes end asub ülendama, seda Jumal alandab. See, kes tõmbab tupest mõõga, mõõga läbi hukka saab. Jääva elu tohib leida vaid, kes venda armastab, rahusõnumit ei peida: Jeesus on, kes lepitab! KLPR 460:3. Andres Põder Jh 18,33-38; 1Kr 7,1-16
7. Laupäev Te näete vahet õige ja õela vahel, selle vahel, kes teenib Jumalat, ja selle vahel, kes teda ei teeni. Ml 3,18 Mitte igaüks, kes mulle ütleb: "Issand, Issand!", ei saa taevariiki; saab vaid see, kes teeb mu Isa tahtmist, kes on taevas. Mt 7,21 Halastaja Issand, kiitus kuulugu Sulle, et Sa ei ole meid jätnud pimeduse ja surma meelevalda. Sa oled näidanud meile õnnistuse ja igavese elu teed. Sinu armuõpetuse hääl pole vaikinud. Me palume, tee meid Sinu sõna ustavateks kuuljateks. Ometigi ärgu olgu me ainult kuulajad, vaid avanegu meie südamed sõna tallelepanemiseks ja käed teenimiseks. Ove Sander Ilm 4,1-11; 1Kr 7,17-24
7. ÜLESTÕUSMISAJA PÜHAPÄEV (EXAUDI) Kristus ütleb: Kui mind maa pealt ülendatakse, siis ma tõmban kõik enese juurde. Jh 12,32 Jh 15,26-16,4; Jr 31,31-34; Ps 86 Jutlus: Ef 3,14-21
8. Pühapäev Laulge Issandale, kiitke Issandat, sest tema päästab vaese hinge kurjategijate käest! Jr 20,13 Olge rõõmsad lootuses, vastupidavad viletsuses, püsivad palves! Rm 12,12 Möödunud elurajad, võitlemise ajad meenuvad veel siin. Nende rõõm ja valu rikkaks muutis elu, see eest tänu viin. Kristus minu lootuskiir läbi kannatuste aja, kaduvuse raja. Arved Paul
8. mai - Ülemaailmne palvenädal kristlaste ühtsuse eest (oikumeeniline palvenädal)
9. Esmaspäev Ma teen sinuga oma lepingu ja sa saad tunda, et mina olen Issand. Hs 16,62 Lootusest te olete varemalt kuulnud evangeeliumi tõesõna kaudu, mis on tulnud teie juurde ja nõnda kui kogu maailmas on vilja kandmas ning kasvab, nii ka teie seas. Kl 1,5-6 Kui elad Jumala armust, muutub kogu senine arvepidamine mõttetuks. Korraga sa mõistad, et Kristus ise on su õigus, pühitsus ja lunastus. Tasub korraks vaid pilk temale heita ja kõik on selge, mis su kohta võiks öelda. Sinu enese kokkuloetud pluss- ja miinuspunktid igavikus nagunii ei maksa. Seal mõistab Issand ise kohut. Joosep Tammo Hs 11,14-20; 1Kr 7,25-40
10. Teisipäev Kui ma teid päästan, saate te õnnistuseks. Sk 8,13 Paulus kirjutab: "Meie ei ole ju iseendast kõlblikud midagi lugema oma teeneks, just nagu oleks see meist endist, vaid meie kõlblikkus tuleb Jumalalt." 2Kr 3,5 Mitte see ei otsusta, kes oled sina ja mida mõtled sina. Otsustab see, kes on Jeesus ja mida ütleb Tema. Sulle on oluline, et annaksid end Temale täielikult üle. Albert Soosaar 1Jh 4,1-6; 1Kr 8,1-6
11. Kolmapäev Mina, Issand, olen su päästja, ja mina, Jaakobi Vägev, olen su lunastaja. Js 60,16 Jeesus võttis kinni lapse käest ja ütles talle: "Talita kuum!" See on tõlkes: "Tüdruk, ma ütlen sulle, ärka üles!" Ja tüdruk tõusis kohe püsti ja kõndis. Mk 5,41-42 Sa arvestad Jumala abiga nii kaua, kuni saad sellest aru mõistusega. Looda Jumalale, sest temalt tuleb abi, mis pole mõistusega haaratav. Ära unusta seda, et Tema abi vastab Tema kõikvõimsusele. Tema abi sisaldab suuri imesid ja tegusid, mida inimese mõistus ei või käsitada. Ema Basilea Schlink Js 32,11-18; 1Kr 8,7-13
12. Neljapäev Ära karda ja ära kohku! Jos 8,1 Võitle head usuvõitlust. 1Tm 6,12 Meie usk - olgu ta siis väike või suur - on vaid sedavõrd võimas, kuivõrd ta toetub Jumala suurusele. Joosep Tammo Ap 1,12-26; 1Kr 9,1-18
13. Reede sinu käes on andeksand, et sind kardetaks. Ps 130,4 Kui me käime valguses, nõnda nagu tema on valguses, siis on meil osadus omavahel ning Jeesuse, tema Poja veri puhastab meid kõigest patust. 1Jh 1,7 Jeesus kutsub patuseid, Ta on mindki vastu võtnud. Taevad lahti mulle nüüd, surres Ta on surma võitnud. Oh kuis rõõmustab see meid: Jeesus kutsub patuseid. KLPR 214:5. Erdmann Neumeister Ef 1,15-23; 1Kr 9,19-23
14. Laupäev Sa ei tohi himustada oma ligimese naist! 5Ms 5,21 Jah, see on Jumala tahtmine: teie pühitsus, et te hoiduksite hooruse eest. 1Ts 4,3 Armastust ja truudust täna tõotab meie süda, suu. Seda hoida aita Sina, Issand, kes Sa oled truu! Närtsitab aeg pruudipärja, külm käib läbi lilledest; meie eluõnne varja, Issand, külma tuule eest! 234:2. Georg Kiviste Jh 16,5-15; 1Kr 9,24-27
1. NELIPÜHA See ei sünni väe ega võimu läbi, vaid minu Vaimu läbi, ütleb vägede Issand. Sk 4,6 Jh 14,23-27; 4Ms 11,11-12.14-17.24-25; Ef 1,3-14 Jutlus: Ap 2,1-18
15. Pühapäev Ma nõuan sind kõigest oma südamest, ära saada mind kõrvale oma käskudest! Ps 119,10 On hea, kui süda kinnitatakse armu läbi. Hb 13,9 Õpetus on kui teeviit. Kui teeviit näitab valesse suunda, viib tee eksitusse. Kui halvustame õpetust, siis halvustame Piiblit, Jumala Sõna. Õige õpetuse rõhutamine ei ole omaette eesmärk, vaid selle abil väldime eksitusse sattumist igavesse ellu juhtival teel. Matti Väisänen
2. NELIPÜHA Mt 16,13-19; 1Ms 11,1-9; Ps 150 Jutlus: 1Kr 12,4-11
16. Esmaspäev Mina ütlen: "See on minu rahvas." Ja tema ütleb: "Issand, minu Jumal!" Sk 13,9 Teie olite "nagu eksijad lambad", aga nüüd te olete pöördunud oma hingede Karjase ja Ülevaataja poole. 1Pt 2,25 Issand Jeesus, ole üha minu Karjane, siis ei tule mul millestki puudu. Juhi mind oma Sõnaga haljale aasale ja armu värskele allikale. Kosuta mu hinge sõnumiga oma kannatustest ja surmast ja saada mind õigele teele isakoju taevas. Oma nime pärast tee seda mulle! Amadeus Greutzberg
17. Teisipäev Teid nimetatakse Issanda preestriteks, teist räägitakse kui meie Jumala sulastest. Js 61,6 Paulus kirjutab Timoteusele: Ma tuletan sulle meelde, et sa taas õhutaksid lõkkele Jumala ande, mis on sinus. 2Tm 1,6 See, kes mind kaitses koidu kumal ja õhtul hilja hoiab veel, on minu Issand, minu Jumal, Tal on nii helde armumeel. Ma kiites Teda kummardan, head annid Temalt saan. KLPR 304:1. Anna Prants Ap 4,23-31; 1Kr 10,1-13
18. Kolmapäev Olge pühad, sest mina, Issand, teie Jumal, olen püha! 3Ms 19,2 Riietuge uue inimesega, kes on loodud Jumala poolt elama tõe õiguses ja vagaduses. Ef 4,24 Paljud ütlevad: "Mul ei ole midagi Jumala vastu, kõik on õige ja hea, millest Piiblis kirjutatakse!" Aga ta enda suhted Jumala ja kaasinimestega ei muutu. Ometi on nõnda: kui elav Jumal su ellu astub, siis peab su elu kardinaalselt muutuma. Sa pead uuesti sündima. Albert Soosaar Ap 8,(9-11)12-25; 1Kr 10,14-22
19. Neljapäev Kõik liha on nagu rohi ja kõik tema hiilgus nagu õieke väljal. Rohi kuivab ära, õieke närtsib, aga meie Jumala sõna püsib igavesti. Js 40,6.8 Taevas ja maa hävivad, aga minu sõnad ei hävi! Mk 13,31 Jumalale kiitust andkem Tema kalli sõna eest, kiidulaulu Temal' laulgem, kes meil' andnud armu väest oma kalli püha sõna! Oma janunevat last jootnud sellest allikast, jõudu said siit noor ja vana. Kui ka ilm kord hukka läeb, Tema sõna seisma jääb. KLPR 182:1. Einar Kiviste Ap 11,1-18; 1Kr 10,23-11,1
20. Reede Ära löö kätt õelaga, et sa ei saaks valetunnistajaks. 2Ms 23,1 Seepärast jätke vale ja rääkige tõtt oma ligimesega. Ef 4,25 Mind aita rääkida, mis ikka heaks võib tulla, ja keela rääkimast, mis tühi tahab olla! Kui oma ametis ma pean siin rääkima, siis anna sõnale täit väge, mõju ka! KLPR 326:3. Johann Heerman Ap 11,19-26; 1Kr 11,2-16
21. Laupäev Issand Jumal on päike ja kilp. Ps 84,12 Ärge siis hakake muretsema. Mt 6,31 Ori peab hoolitsema selle eest, et ta saab isandalt kõik, mis temale kuulub, aga lapsel pole vaja seda teha. Tal on iseenesestmõistetav õigus kõigele, mis isa majas on. Ta võib tulla kõikide, nii hinge kui ihu vajadustega isa juurde. Ta saab osa kõigest, mis isal on. Nii ei puudu ka lapsel midagi, kui isa on rikas. Ema Basilea Schlink Ap 18,1-11; 1Kr 11,17-26
KOLMAINUPÜHA (TRINITATIS) Püha, püha, püha on vägede Issand! Kogu maailm on täis tema au! Js 6,3 Jh 3,1-8(9-15); Js 6,1-13; Ps 145 Jutlus: Rm 11,(32)33-36
22. Pühapäev Tulge, lähme leevendama Issanda palet ja otsima vägede Issandat! Minagi lähen! Sk 8,21 Kristuse läbi on meil mõlemal ühesainsas Vaimus ligipääs Isa juurde. Ef 2,18 Halleluuja Kolmainule nüüd kõigest väest me laulame ja kiidame Ta nime! Et laulgem taeva hulgaga siin ikka suure rõõmuga, sest Tema arm on ime! Aamen, Aamen! Püha, püha, väga püha on suur Jumal! Au ja vägi on kõik Temal. KLPR 138:4. Tundmatu autor
23. Esmaspäev Hallpea ees tõuse üles ja vanale anna au! 3Ms 19,32 Vastastikuses austuses jõudke üksteisest ette! Rm 12,10 Kuigi aastad ja aastakümned iseenesest pole veel elutarkuse garantii, olen siiski alati imetlenud eakate kristlaste usu lihtsust ja sügavust. Näib, et aeg on otsekui tuli, mis põletab ära kõik üleliigse ja jätab järele üksnes selle, mis püsib surmaski. Marcus Hermen 2Ms 3,13-20; 1Kr 11,27-34
24. Teisipäev Häda neile, kes annavad nurjatuid seadusi, ja kirjutajaile, kes kirjutavad vääri otsuseid, et väänata abitute õigust. Js 10,1.2 Ärge hakake vedama võõras ikkes koos uskmatutega! Mis osadust valgusel pimedusega? 2Kr 6,14 Issand, me tunnistame oma süüd leiguses ja maailmastumises. Me oleme ära teeninud Sinu kohtu ja karistuse. Ent, Issand, mõtle meie peale oma halastuses Jeesuse pärast ja anna meile andeks meie patud. Tänu tõotuse eest, et surmavalla väravad ei saa võitu Sinu õige Kiriku üle. August Ferdinand Huhn Js 43,8-13; 1Kr 12,1-11
25. Kolmapäev Sest tema annab oma inglitele sinu pärast käsu sind hoida kõigil su teedel. Kätel nad kannavad sind, et sa oma jalga ei lööks vastu kivi. Ps 91,11-12 Paulus kirjutab: Aga Issand seisis minu kõrval ja tegi mu vägevaks. 2Tm 4,17 Ära karda raskusi Jumala teel - Ta suudab need ületada. Osvald Tärk Ap 17,(16)22-34; 1Kr 12,12-26
26. Neljapäev Tehke teatavaks rahvaste seas tema teod, tunnistage, et tema nimi on kõrge! Js 12,4 Ja Jeesus ütles jüngritele: Minge kõike maailma, kuulutage evangeeliumi kogu loodule! Mk 16,15 Kiitke, oh rahvad, Ta kõrget nime ja laulge tänu Temale! Sest Tema tegu on selge ime, Ta au ei lõpe iialgi. Jumala lapsed, ühest suust laulgem Kolmainul austust! Halleluuja, halleluuja! KLPR 298:3. Johann Daniel Herrnschmidt Ef 4,1-7; 1Kr 12,27-31
27. Reede Issand, ära lase rõhutuid tulla häbiga tagasi. Ps 74,21 Sulle piisab minu armust, sest vägi saab nõtruses täie võimuse. 2Kr 12,9 Iseennast täis inimesega pole Jumalal midagi peale hakata. Jumal ei taha oma varanduste kaduma minemist, aga täis anum ajab ju üle. Eenok Haamer 2Pt 1,16-21; 1Kr 13,1-7
28. Laupäev Jumal lunastas mu hinge haudaminekust ja mu elu saab valgust näha. Ii 33,28 Jumal on Issanda üles äratanud ja äratab meidki üles oma väe läbi. 1Kr 6,14 Kuidas me läheme siit, ei oska ma ütelda, aga kui ma usun, et Jeesus Kristus on minu eest surnud ja minu heaks üles äratatud, siis tean, et olen igavesti koos Temaga. Ma tean: minu Lunastaja elab ja mina elan koos Temaga nii siin kui seal. Eenok Haamer Jh 14,7-14; 1Kr 13,8-13
1. PÜHAPÄEV PÄRAST KOLMAINUPÜHA Kristus ütleb: Kes teid kuulda võtab, see võtab kuulda mind, kes teid kõrvale lükkab, see lükkab kõrvale minu. Lk 10,16 Lk 16,19-31; 5Ms 6,4-9; Ps 133 Jutlus: 1Jh 4,16b-21
29. Pühapäev Ma laotan oma käed laiali sinu poole, mu hing himustab su järele nagu janunev maa. Sela. Ps 143,6 Tulge minu juurde kõik, kes olete vaevatud ja koormatud, ja mina annan teile hingamise! Mt 11,28 Kui olen väsind, lõppenud jõud, kui on mu hingemaid haaranud põud - allikaks Kristus liivasel teel, veelätteks rikkaks mulle on veel. Kristus mu lootus, lootuseks jääb, teel läbi kõrbe eluks mul saab. Arved Paul
30. Esmaspäev Ja Jumal ütles Moosesele: "Ma olen see, kes ma Olen!" 2Ms 3,14 Jeesus kristus ütleb: "Mina olen iga päev teie juures maailma ajastu otsani." Mt 28,20 Jumal teeb tööd oma sõna kaudu. Kas usume, et Jumal kõneleb praegu meiega? Et Jumal oma sõnaga vormib ja muudab meid? Joel Luhamets Ap 4,(1-3)8-21; 1Kr 14,1-12
31. Teisipäev Õndsad on need, kes peavad tema seadusi ja kes teevad õigust igal ajal. Ps 106,3 Minu käsk on see: armastage üksteist, nagu mina olen armastanud teid! Jh 15,12 Püha Jumal, tee meid armulisteks ning kaota hukkamõistmine koguni! Vaid Sina tunned südant ja hindad tema kavatsusi, seepärast on Su kohtuotsused õiged. Ärgu olgu ükski venna eksimus nõnda suur, et ütleksime temale "ei". Sa ei taha ju kaotada ainsatki oma lastest ning ootad meilt eksimuste tunnistamist, et võiksime terveks saada ja julgustada üksteist taevateel. Ove Sander 2Kr 1,23-2,4; 1Kr 14,13-25